CELEX: 32011D0280
Language: et
Date: 2011-05-16 00:00:00
Title: 2011/280/EL: Komisjoni otsus, 16. mai 2011 , millega tunnistatakse kehtetuks otsus 2003/796/EÜ, millega luuakse elektri- ja gaasisektori Euroopa reguleerivate asutuste töörühm

17.5.2011   
            
            
               ET
            
            
               Euroopa Liidu Teataja
            
            
               L 129/14
            
         KOMISJONI OTSUS,
   16. mai 2011,
   millega tunnistatakse kehtetuks otsus 2003/796/EÜ, millega luuakse elektri- ja gaasisektori Euroopa reguleerivate asutuste töörühm
   (2011/280/EL)
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Komisjoni otsusega 2003/796/EÜ (1) loodi elektri- ja gaasisektori Euroopa reguleerivate asutuste töörühm, et lihtsustada liikmesriikide reguleerivate asutuste nõustamist, koordineerimist ja koostööd ning koostööd nende asutuste ja komisjoni vahel, et ühendada siseturg ning tagada Euroopa Parlamendi ja nõukogu 26. juuni 2003. aasta direktiivi 2003/54/EÜ (mis käsitleb elektrienergia siseturu ühiseeskirju), (2) Euroopa Parlamendi ja nõukogu 26. juuni 2003. aasta direktiivi 2003/55/EÜ (maagaasi siseturu ühiseeskirjade kohta) (3) ning Euroopa Parlamendi ja nõukogu 26. juuni 2003. aasta määruse (EÜ) nr 1228/2003 (milles käsitletakse võrkudele juurdepääsu tingimusi piiriüleses elektrikaubanduses) (4) järjepidev kohaldamine kõigis liikmesriikides.
            
         
               (2)
            
            
               Euroopa Parlamendi ja nõukogu määrusega (EÜ) nr 713/2009 (5) loodi Energeetikasektorit Reguleerivate Asutuste Koostööamet, et tõhustada liikmesriikide reguleerivate asutuste koostööd ning panustada elektrienergia ja maagaasi siseturgude tõhusasse toimimisse.
            
         
               (3)
            
            
               Energeetikasektorit Reguleerivate Asutuste Koostööamet loob raamistiku, mis võimaldab riiklikel reguleerivatel asutustel teha koostööd ning täita ülesandeid samamoodi nagu seda teeb praegu elektri- ja gaasisektori Euroopa reguleerivate asutuste töörühm. Kuna Energeetikasektorit Reguleerivate Asutuste Koostööamet jätkab elektri- ja gaasisektori Euroopa reguleerivate asutuste töörühma alustatud tööd tõhusama juhtimise raames, on seetõttu asjakohane tunnistada kehtetuks otsus 2003/796/EÜ.
            
         
               (4)
            
            
               Elektri- ja gaasisektori Euroopa reguleerivate asutuste töörühma mitmete pooleli olevate projektide lõpetamiseks tuleks elektri- ja gaasisektori Euroopa reguleerivate asutuste töörühma tegevus lõpetada alles 1. juulist 2011, et tagada sujuv üleminek Energeetikasektorit Reguleerivate Asutuste Koostööameti tööle.
            
         ON VASTU VÕTNUD KÄESOLEVA OTSUSE:
   Artikkel 1
   Otsus 2003/796/EÜ tunnistatakse kehtetuks.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   Otsust kohaldatakse alates 1. juulist 2011.
   
      Brüssel, 16. mai 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 296, 14.11.2003, lk 34.
   
      (2)  ELT L 176, 15.7.2003, lk 37.
   
      (3)  ELT L 176, 15.7.2003, lk 57.
   
      (4)  ELT L 176, 15.7.2003, lk 1.
   
      (5)  ELT L 211, 14.8.2009, lk 1.